אדל בספלוב

אדל עבד-בספלוב (נולדה ב-27 ביוני 1993) היא ידוענית, דוגמנית ומעצבת תכשיטים ישראלית. בספלוב נולדה בבת ים, להורים שעלו מקייב שבאוקראינה והכירו ונישאו בישראל. הוריה התגרשו כשהיא ואחיה-התאום היו בני חודשיים. אביה, מארק בספלוב, הוא איש עסקים המתגורר בקייב, נשוי בשנית, ומקשר זה יש לה אח-למחצה צעיר. לה עוד אחות-למחצה גדולה מנישואיה הקודמים של אמה. היא נקראת על שם סבתא רבתא שלה, אדלינה שהייתה רבנית באומן. בגיל שנתיים עברו היא ואחיה לרמת גן ומאז גידלה אותם סבתם. בגיל חמש עברו להתגורר בתל אביב. בצעירותה, התאמנה בהתעמלות אמנותית. למדה בבית הספר היסודי אהבת ציון, לאחר מכן בגימנסיה הרצליה, וסיימה את לימודיה בתיכון אנקורי שבתל אביב. בגיל 19 התגייסה לצה"ל ושירתה שנתיים בחיל האוויר, בקריה ובשדה דב. ב-2011 התפרסמה כאשר השתתפה בעונה השנייה של תוכנית המציאות "המירוץ למיליון" בערוץ 2 של רשת. היא הגיעה למקום הרביעי, יחד עם בן זוגה באותה עת, טום קשתי. לאחר השתתפותה בתוכנית, החלה להצטלם כפרזנטורית לקמפיינים, ובהם חברת האופנה הישראלית "Twentysix". בספלוב הופיעה על השערים של כתבי העת הישראליים "לאשה", "בלייזר", "זמנים מודרניים", "את" ו"פנאי פלוס". ב-2015 השתתפה בתוכנית הדוקו-ריאליטי "איט גירלז" בערוץ HOT בידור ישראלי. וזכתה בתואר "האיט גירל האהובה ביותר". ב-2016 השתתפה בעונה השנייה של התוכנית הדוקו-ראליטי "היחידה" בערוץ HOT3. ב-2017 הצטרפה כמגישת פינה יומית בערוץ הילדים בתוכנית האירוח "הכל טום" בהנחיית טום באום, והגיעה למקום השני בטקס נבחרי הילדים 2017 בקטגוריית "כוכב/ת הרשת של השנה". בספלוב ניהלה ולוג בערוץ היוטיוב שלה שעסק בטיפוח, אופנה ולייף סטייל. משמשת כפרזנטורית-שותפה באתר האופנה "לוק לייק", ובאתר למכירת תכשיטים "מיי אנאבל". ב-2017 השתתפה כפאנליסטית בתוכנית "ח"י ברשת" בערוץ 20, בהנחיית אלירז שדה. מאז שלהי שנת 2017 ועד הירידה מהאוויר, הגישה פינת אופנה קבועה בתוכנית "הערב" ברשת 13. ב-2018 נכנסה בספלוב לתוכנית המציאות "האח הגדול" ברשת 13, במסגרת העונה התשיעית, בתחילה כדיירת זמנית ולאחר בחירת הקהל כדיירת קבועה, אך הודחה אחרי 52 ימים בבית. ב-2021 התמודדה בעונה השלישית של תוכנית המציאות "זוג מנצח VIP" ברשת 13, יחד עם בעלה, שם אף זכו מקום ראשון ובתואר זוג מנצח. בשנים 2008–2011 הייתה במערכת יחסים עם טום קשתי, עמו השתתפה כצמד בתוכנית "המירוץ למיליון". בדצמבר 2018 נישאה למסעדן הישראלי מצליח (מאץ') עבד (אחיו הבכור של הכדורגלן תאי עבד), השניים הורים לבת ולבן ומתגוררים בהרצליה. בינואר 2022 חויבה חברת שידורי קשת לפצות את בספלוב ב-10,000 ש"ח (ועוד 8,500 ש"ח הוצאות משפט ושכר טרחת עורך דין), לאחר שנפסק שאתר מאקו מבית קשת, פגע בפרטיותה של בספלוב כאשר פרסם את דבר הריונה בניגוד לרצונה. בפברואר 2023 חלתה בסרטן בלוטת התריס ועברה ניתוח להסרת גידול. מדיה וקבצים בנושא אדל בספלוב בוויקישיתוף אדל בספלוב, ברשת החברתית אינסטגרם אדל בספלוב, במיזם "אישים" לתיעוד היצירה הישראלית אדל בספלוב, במסד הנתונים הקולנועיים IMDb (באנגלית) אדל בספלוב, באתר "אידיבי", מאגר הידע העברי לקולנוע ישראלי ועולמי אורית מרלין-רוזנצוויג, אדל בספלוב: "קים קרדשיאן מצטלמת בעירום ותראי איך מעריצים אותה", באתר Xnet‏, 9 באוגוסט 2015 שרי מקובר-בליקוב, כוח אדל, באתר "ידיעות אחרונות", 30 בנובמבר 2016 רותם אליזרע, מרגש: אדל בספלוב נפגשת עם האיש שהצילה את חייו, באתר ynet, 1 בפברואר 2018 גבי בר-חיים, הקאש ששבר, באתר "ידיעות אחרונות", 13 בפברואר 2018 יואב בירנברג, מציאות בע"מ, באתר "ידיעות אחרונות", 28 באוגוסט 2018 אורית מרלין-רוזנצוויג, אדל בספלוב: "קים קרדשיאן מצטלמת בעירום ותראי איך מעריצים אותה", באתר Xnet‏, 9 באוגוסט 2015 תרבות ובידור > האח הגדול > עונה 1 > הדיירים > הכירו את אדל בספלוב, באתר רשת 13 חגית רון-רבינוביץ', "אין לי חברות", באתר ישראל היום, 20 באפריל 2012 אפרת וכטל, אדל בספלוב: "אני אוהבת לעשות את הגבר שלי מלך", במדור "פנאי פלוס" באתר ynet‏, 24 באוגוסט 2016 יפעת הללי אברהם, ‏"איט גירל: אדל בספלוב תמשיך לככב על המסך", באתר ‏מאקו‏, 23 בנובמבר 2017 בר זגה, קולולו: אדל בספלוב התחתנה, במדור "פנאי פלוס" באתר ynet‏, 21 בדצמבר 2018 בר זגה, אהלן וסהלן: חגיגות החינה של אדל בספלוב, במדור "פנאי פלוס" באתר ynet‏, 19 בדצמבר 2018 יוני פרוים, "עצמאות שמח: אדל בספלוב מאורסת", במדור "פנאי פלוס" באתר ynet‏, 18 באפריל 2018 שובל עזור, ‏בשעה טובה: אדל בספלוב ילדה בפעם השנייה, באתר מעריב אונליין, 4 ביולי 2022 "ערב טוב עם גיא פינס" - אדל בספלוב חוגגת ברית מילה לתינוק - mako.co.il, 2022-07-12 מיקי לוין, ‏ממלכה חדשה: קבלו הצצה לבית החדש של אדל בספלוב, באתר מעריב אונליין, 17 בינואר 2021 ליטל דוברוביצקי, בימ"ש: "גם לידוענים זכות לצנעת הפרט"; אדל בספלוב תפוצה ב-50 אלף שקל, באתר כלכליסט, 11 בינואר 2022; ת"א 41627-02-19 אדל בספלוב נ' שידורי קשת ואחרים, ניתן ב-10 בינואר 2022 אדל בספלוב עברה ניתוח להסרת גידול סרטני | ישראל היום, באתר www.israelhayom.co.il